section_heading: Povijest
paragraph_text: Pred izvanredne parlamentarne izbore, u proljeće 2008. godine, SPS ulazi u koaliciju s Partijom ujedinjenih penzionera Srbije (PUPS) i Jedinstvenom Srbijom. Ovaj savez uspijeva osvojiti 22 zastupnička mjesta u Skupštini Srbije. Tijekom svibnja i lipnja, SPS-PUPS-JS ulaze u koalicijsku vlast s Demokratskom strankom Borisa Tadića i formiraju novu Vladu Srbije (7. srpnja 2008.). U novoj Vladi, Ivica Dačić postaje zamjenik premijera i ministar unutarnjih poslova.